"એ સાચું છે કે ધ્યાન કરવાથી અત્યંત સુખની પ્રાપ્તિ થાય છે. અને એ પણ સાચું છે કે ઉચ્ચ માનસિક ચેતના એ માનવનો વારસો છે. પરંતુ એ પરમ સુખની લાગણી જાળવવા માટે દસ સંયમો અને તેને અનુરૂપ દસ નિયમો જરૂરી છે. એ ઉપરાંત પોતાના તરફ અને અન્ય તરફ સારી લાગણીની કેળવણી દરેક જન્મમાં જરૂરી છે. આ સંયમો અને નિયમો ચારિત્ર્ય બનાવે છે. ચારિત્ર્ય એ આધ્યાત્મિક વિકાસનો આધાર છે. હકીકત એ છે કે જેટલા ઉંચા આપણે જઈએ તેટલા જ નીચા આપણે પછડાઈએ. ઉપરના ચક્રો ગતિમાન હોય અને નીચેના ચક્રો વધુ ગતિમાન રહે છે. માર્ગ ઉપર ટકી રહેવા માટેના સંપૂર્ણ સંતોષની જાળવણી માટે આપણી રહેણીકરણી માં ચારિત્ર્ય નો ચોતરો બંધાવવો જરૂરી છે. મહાન ઋષીઓએ માણસના સ્વભાવની નબળાઈ જોઈને આ માર્ગદર્શન અને શિસ્તો આપી, તેને મજબુત કરવા માટે. તેમણે ક્હ્યું: 'ખૂબ પ્રયત્ન કરો.' પ્રયત્ન કરો કોઈને દુખી ન કરવાનો, સાચું બોલવાનો અને બાકીના સદાચારના જે નિયમો આપ્યા છે તેનું સન્માન કરવાનો."